#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. október 17-i ülésére)

**TÁRGY: AZ ÖNKORMÁNYZATI TULAJDONÚ 2388/2 HRSZ-Ú KIVETT KÖZTERÜLET MEGHATÁROZOTT TERÜLETRÉSZÉNEK ADÁSVÉTELE**

Kelemen Anett Melinda (a továbbiakban: Kérelmező) kérelmet nyújtott be Kiskőrös Város Önkormányzata tulajdonát képező 2388/2 hrsz-ú, kivett közterület megnevezésű ingatlan területéből 253 m2 területrész megvásárlása érdekében.

Kiskőrös Város Képviselő-testülete a 86/2018. számú határozatával hozzájárult az Önkormányzat tulajdonát képező Kiskőrös belterületi 2388/2 hrsz-on nyilvántartott 2969 m2 alapterületű, az önkormányzat forgalomképtelen törzsvagyonát képező kivett közterület rendeltetésű ingatlan területéből 253 m2 területrész forgalomképes üzleti vagyonná történő átminősítéséhez, a telekalakítási eljárás lefolytatását követően annak értékesítéséhez.

A Bács-Kiskun Megyei Kormányhivatal Kiskőrösi Járási Hivatal Földhivatali Osztályán (a továbbiakban: Földhivatali Osztály) a 1681/1, 1683/4 és a 2388/2hrsz-on nyilvántartott ingatlanok határrendezése, összevonása érdekében telekalakítási engedélyezési eljárás lefolyatása megtörtént a határozat 2018. augusztus 31. napján véglegessé vált.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

A 2388/2 hrsz-on nyilvántartott kivett közterület rendeltetésű ingatlan forgalmi értékét a független ingatlanforgalmi szakértő 1.500.000,-Ft összegben állapította meg.

Jelen telekhatár rendezés megfelel Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet mellékeltét képező Szabályozási Tervében foglaltaknak.

A Rendelet 12. § (4) bekezdés b) pontjának értelmében a nettó 10.000.000,-Ft egyedi értékhatárt el nem érő vagyont értékesíteni versenytárgyalás kiírása nélkül, a nemzeti vagyonról szóló törvényben foglaltak figyelembevételével lehet. Az értékesítésre történő kijelölésről a polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Az értékesítésre történő kijelölést, fenti felhatalmazás alapján a polgármester megtette.

Fentiekre tekintettel javaslom, hogy a Képviselő-testület járuljon hozzá a 2388/2 hrsz-ú ingatlan területéből 253 m2 nagyságú területrész tulajdonjogának adásvétel útján történő átruházásához Kelemen Anett Melinda kiskőrösi lakos részére.

**Kiskőrös, 2018. október 09.**

**Domonyi László sk.**

**polgármester**

## HATÁROZAT-TERVEZET

A Képviselő-testület egyetért

1. hozzájárul Kiskőrös Város Önkormányzata tulajdonát képező Kiskőrös belterület 2388/2 hrsz-ú, 2969 m2 alapterületű, kivett közterület rendeltetésű ingatlan területéből, 253 m2 területrész tulajdonjogának határozat-tervezet mellékletét képező adásvételi szerződés szerinti tulajdonjog átruházásához Kelemen Anett Melinda részére 1.500.000,-Ft értékben,
2. felhatalmazza polgármestert a határozat-tervezet mellékletét képező adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal